SUR OLIVIER DE LA MARCHE. 167 



congnois et confesse je, seigneur de la Marche, avoir, lenir,pourter et posséder en fief et 

 rièrefief de mondit seigneur le duc les choses cy après déclarées : 



Premièrement : 



Le chasteaul et maison for de ladite Marche, ensemble de la mote et foussés, sont du 

 fief de mondit seigneur le duc, à cause de son chaste] et ville de Rochefort, comme je l'ay 

 ouy dire communément et notoirement par les anciens officiers et hommes de ladite terre 

 de la Marche. 



Item, tout le demourant de ladite terre de la Marche et D'Enay, tant es villages et 

 paroisses de Saint Martin de Bresse, Dicone et de Villegaudin, tant en mex, hommes, 

 rentes, censives, courvées, gélines, estangs, bois, messeries, péage, justice et seigneurerie 

 haulte, moienne et basse, sont du fief de la ville de Mervans, près de ladite Marche, 

 réservé le mex de la chapelle dudit Villegaudin et de la court dudit lieu, lesquelz on dit 

 et maintient iceulx estre de franc alleu et du ressort de Sainct Laurens lez Chalon. 



Item ledit chevalier a et doit avoir d'ancienneté le fief de Dyombe, qu'il tient en rièrefief 

 dudit Mervans. 



Item tient et porte ledil chevalier au lieu de Chaissey et de Valote ung mex, lequel 

 pourie à présent de luy Huguet Mey demeurant au petit Chaissey. 



Item trois pièces de vignes contenant environ quarante ouvrées et plusieurs menues 

 censés à lui deues ou parrochiage dudit Chaissey et es lieux circonvoisins lesquelz il tient 

 en fief du seigneur de Lestrabonne à cause de sa terre de Nantoz, et peuvent valoir 

 chascun an lesdites terres et seigneuries tant en rentes, censés, courvées, gelines, messe- 

 ries, péage, justice, revenues et bois, estangs, molins que terres, appartenances, trois cens 

 livres tournois monnoie courant. Et proteste je ledit Guillaume Verdet se j'ay mis et posé 

 aucune chose en ceste présente déclaration que ne soit mis en son droit ordinaire ou 

 obmis, à y mettre aucune chose appartenant à ladite déclaration que je ne l'ay point fait 

 saichamment, ne pour grever ou nuyre auxeliz fiefs ou rièrefiefs, ains l'auvoir fait par 

 inadvertance et que toutesfois que aultre chose y sera trouvée, y uevra estre mis, et l'en en 

 fera apparoir à la vérité de le faire, et le tout sans le préjudice dudit chevalier de Mey et 

 d'Arretouy; tesmoing mon seing manuel y mis le lundi avant la feste de nostre Seigneur 

 Jhesus-Christ, l'an mil III1 C LXXIII. 



Par soîissigné : G. Verdet. 



(Archives de la C6te-d'0r, B. 11723, fol. 21). 



